KLASA: 007-02/24-01/08

URBROJ: 251-116-24-07-2

Sesvete, 01. srpnja 2024.

**ZAPISNIK**

sa 39. sjednice Školskog odbora Gimnazije Sesvete održane 28. lipnja 2024. u 17,00 sati

Početak sjednice: 17,00 sati

Od sedam (7) članova Školskog odbora nazočni su:

Sonja Batinić – predsjednica Školskog odbora

Lucija Tustanić - predstavnik Nastavničkog vijeća

Jasmina Kontek – predstavnik Zbora radnika

Maja Barači – predstavnica Osnivača

Adriana Ivandić – predstavnica Osnivača

Radoslav Dumančić – predstavnik Vijeća roditelja – zamjenik predsjednice

Ostali nazočni:

Božana Sertić – ravnateljica

Lorena Perić – tajnica

Predsjednica Sonja Batinić, prof. pozdravlja sve prisutne. Konstatira da je nazočna većina članova Školskog odbora, te da postoji kvorum za donošenje odluka.

Potom se prelazi na čitanje predloženog:

**DNEVNI RED:**

1. Usvajanje zapisnika s 38. sjednice Školskog odbora

2. Suglasnost Školskog odbora za zapošljavanje po provedenom natječaju za radno mjesto nastavnik/ca fizike

3. Suglasnost Školskog odbora za zapošljavanje po provedenom natječaju za radno mjesto spremač/ica

4. Suglasnost za provedbu postupka jednostavne nabave

5. Imenovanje Povjerenstva za provedbu postupka jednostavne nabave

6. Suglasnost za sklapanje ugovora o Zakupu

7. Razno.

Ovakav dnevni red usvojen je jednoglasno pa se prešlo na rad po točkama.

**Ad-1.** Zapisnik sa 38. sjednice dostavljen je članovima elektronskom poštom prije sjednice.

Primjedbi na zapisnik nema, te je donesen zaključak da se usvaja jednoglasno.

**Ad-2**. Predsjednica Školskog odbora Sonja Batinić predaje riječ ravnateljici Božani Sertić koja članove izvještava kako je natječaj za nastavnika fizike na određeno nepuno radno vrijeme završen 15. lipnja 2024. te su pristigle tri prijave, nakon provedenog razgovora i bodovanja kandidata najveći broj bodova ostvario je Teodor Lozinski te je ravnateljica predložila Školskom odboru sklapanje ugovora o radu s navedenim kandidatom.

Školski Odbor jednoglasno je dao suglasnost za sklapanje ugovora o radu s Teodorom Lozinskim.

**Ad-3**. Predsjednica Školskog odbora Sonja Batinić predaje riječ ravnateljici Božani Sertić koja članove izvještava kako je natječaj za spremačicu na neodređeno puno radno vrijeme završen 15. lipnja 2024. te je pristiglo trinaest prijava, od kojih je sedam ispunjavalo uvjete natječaja. Nakon provedenog razgovora, na koji se dvije kandidatkinje nisu odazvale i bodovanja kandidata najveći broj bodova ostvarila je Nevenka Matešić, te je ravnateljica predložila Školskom odboru sklapanje ugovora o radu s navedenom kandidatkinjom.

Školski Odbor jednoglasno je dao suglasnost za sklapanje ugovora o radu s Nevenkom Matešić.

**Ad-4.** Predsjednica Školskog odbora Sonja Batinić predaje riječ ravnateljici Božani Sertić, koja je članove upoznala s potrebom provedbe postupka jednostavne nabave za hitne radove na toplinskoj stanici u dvorani Gimnazije Sesvete, kao i o potrebi provedbe jednostavne nabave projektne dokumentacije za postupak javne nabave za zamjenu dotrajale opreme u kotlovnici te sustava toplozračnog grijanja i ventilacije u Gimnaziji Sesvete, te je od članova Školskog Odbora zatražila suglasnost za provedbu postupaka jednostavne nabave.

Školski Odbor jednoglasno je dao suglasnost za provedbu postupaka.

**Ad-5.** Pod ovom točkom ravnateljica Božana Sertić, zatražila je suglasnost za Imenovanje članova Povjerenstva za provedbu postupaka jednostavne nabave. Predloženi članovi povjerenstava su ravnateljica Božana Sertić, domar Ivan Požega i tajnica Lorena Perić.

Članovi Školskog odbora jednoglasno su dali suglasnost na imenovanje članova Povjerenstava za provedbu postupka jednostavne nabave.

**AD-6**.

Predsjednica Školskog Odbora predaje riječ ravnateljici Božani Sertić, koja je članove obavijestila kako je natječaj raspisan za zakup poslovnog prostora u Gimnaziji Sesvete završen 19. lipnja 2024. te su pristigle tri ponude. Ponude za prostor kantine su dostavili Obrt za ugostiteljstvo Caffe bar „Nirvana“ odnosno gospodin Pero Udovičić i ELLIN SVIJET j.d.o.o., dok je za uredski prostor pristigla jedna ponuda Škole nogometa M-M. Nakon javnog otvaranja ponuda održanog 25. lipnja 2024. u 13:00 sati utvrđeno je kako je ELLIN SVIJET j.d.o.o. dostavio najvišu ponudu za kantinu, te je ravnateljica predložila Školskom Odboru sklapanje ugovora. Za uredski prostor raspisat će se ponovni natječaj, zbog nepotpune dokumentacije jedinog ponuditelja.

Članovi Školskog odbora jednoglasno su dali suglasnost na sklapanje ugovora o zakupu na određeno vrijeme od pet godina s ELLIN SVIJET j.d.o.o.

**AD-7.** Pod točkom razno nije bilo rasprave.

Sjednica je završena u 17:30 sati.

 Zapisničar: Predsjednica Školskog odbora:

Lorena Perić Sonja Batinić